Lisa 3

**Kutsestandardis kasutatud terminid**

**Lavadekoratsioonid** – lavakujundus või selle osa nagu pehmed dekoratsioonid (kõikvõimalikud riputised, lavakardinad (sh külgkardinad ja aksid), ülakatted, vaheriided, horisondid); raamdekoratsioonid (seinad, paviljonid, ruumilised objektid); plastilised dekoratsioonid (arhitektuuridetailid, skulptuurid, sambad, kaljud, puud-põõsad, autod, rongid jne) ning poodiumid, trepid ja käsipuud

**Lavaplokk** – lavakarp, laadimisala, külglavad ja tagalava

**Lavastusvahendid** – lavastustes kasutatavad vahendid, nt redelid, trepid, poodiumid, lavavankrid, tõstukid, vintsid

**Lavaefekt** – lavatehniliste vahenditega saavutatud efektne lavaline esitus; vastav lavatehniline vahend, nt dekoratsioonide ja füüsiliste vahendite liigutamine, lennusimulatsioon, objektide nähtamatu liigutamine, pildivahetus

**Lavakujundus –** kunstniku või kunstnike rühma poolt loodud kujundus konkreetsele lavastusele, mis sisaldab lavadekoratsioone, video- ja valguslahendust, kostüüme, rekvisiite, grimmilahendust jm